Famagusta (τηλεοπτική σειρά)

Famagusta είναι ελληνική εβδομαδιαία δραματική τηλεοπτική σειρά, παραγωγής 2023-2024, που δημιουργήθηκε από τον Ανδρέα Γεωργίου και τη Βάνα Δημητρίου. «Famagusta» είναι η φράγκικη ονομασία της Αμμοχώστου, της πρωτεύουσας της ομώνυμης επαρχίας της Κύπρου, που σημαίνει "χωμένη στην άμμο" και απαντάται από τον 4ο μ.Χ. αιώνα.

Η σειρά παρουσιάζει την ελληνοκυπριακή οικογένεια Σέκερη, που ζει στην ελεύθερη Κύπρο, με καταγωγή από την περίκλειστη πόλη της Αμμοχώστου. Η οικογένεια ζει με το βάρος της απώλειας του πρωτότοκου γιου της όταν, τον Αύγουστο του 1974, κατά τη δεύτερη φάση της τουρκικής εισβολής στο νησί ("Αττίλας 2") αρπάχτηκε το βρέφος από την αγκαλιά της μητέρας του (Τζόρτζια Κουβαράκη/ Κοραλία Καράντη) και από τότε αγνοείται η τύχη του, όπως και 1.508 άλλων Αγνοουμένων, Ελληνοκυπρίων και Ελλαδιτών.

Οι συντελεστές της σειράς, με αφορμή τη συμπλήρωση 50 χρόνων από την τουρκική εισβολή και κατοχή της Κύπρου, μετέφεραν στη μικρή οθόνη ερμηνείες από τις ζωντανές αφηγήσεις επιζώντων, με στόχο τη διατήρηση της μνήμης και του αγώνα για την τύχη των Αγνοουμένων. Η σειρά προκάλεσε αντιδράσεις στην τουρκική και τουρκοκυπριακή πλευρά για την απόφαση της παγκόσμιας συνδρομητικής πλατφόρμας Netflix να την προβάλει από τις 20 Σεπτεμβρίου 2024 στην Ελλάδα και σε όλη την Κύπρο.

Πλοκή
Ένα ζευγάρι νέων ανθρώπων (εκείνη 17 και εκείνος 19 ετών) χάνει την ημέρα της εισβολής το τριών μηνών μωρό του. Οι ίδιοι αναγκάζονται να εγκαταλείψουν τον τόπο τους, την Αμμόχωστο, χάνοντας παράλληλα και κάθε ελπίδα να βρεθεί το μωρό τους.

Ένα βρέφος κατάφερε μέσα στο εφιαλτικό σκηνικό του πολέμου να επιβιώσει και σήμερα είναι ένας πενηντάχρονος άντρας που τον παρακολουθούμε να ζει τη δική του ζωή στο Λονδίνο, παράλληλα με εκείνη της οικογένειάς του, στην Κύπρο, που αγνοεί την τύχη του.

Η επιστροφή του αγνοούμενου γιου στην πατρίδα του, με αφορμή ένα ντοκιμαντέρ για λογαριασμό μιας διεθνούς πλατφόρμας, αναμένεται να αποδειχθεί μοιραία τόσο για τη ζωή του, όσο όμως και για τις ζωές όλων των ηρώων της σειράς.

Διανομή ρόλων
Πλασματικοί χαρακτήρες
 Γιάννης Μπέζος – Αντρέας Σέκερης
 Ανδρέας Χρυσάνθου – Αντρέας Σέκερης (σε νεότερη ηλικία)
 Κοραλία Καράντη – Χριστίνα Σέκερη
 Τζώρτζια Κουβαράκη – Χριστίνα Σέκερη (σε νεότερη ηλικία)
 Χρήστος Λούλης – Μάικλ Κούρτης
 Αντρέας Γεωργίου – Παύλος Σέκερης
 Αιμιλία Υψηλάντη – Σοφία Κούρτη
 Μαρύλια Γιαλλουρίδου – Σοφία Κούρτη (σε νεότερη ηλικία)
 Γιώργος Ζένιος – Παύλος Αθανασίου (παππούς)
 Ανδρέας Τσέλεπος – Παύλος Αθανασίου (σε νεότερη ηλικία)
 Βασιλική Τρουφάκου – Ιφιγένεια Χαραλάμπους
 Νεοκλής Νεοκλέους – Δημήτρης Νεοκλέους
 Σοφία Καλλή – Μαίρη Ελευθεριάδη
 Μάρθα Κωνσταντίνου – Μαίρη Ελευθεριάδη (σε νεότερη ηλικία)
 Στέφανος Μιχαήλ – Θοδωρής Πανάγου
 Σοφία Παυλίδου – Κατερίνα Σεφερτζή
 Αστέρω Κυπριανού – Νάντια Ολυμπίου
 Δάφνη Κιουρκτσόγλου – Μαριάννα Σέκερη
 Μαριάννα Σάντη – Σιμώνη Αρτεμίου
 Βαγγέλης Κακουριώτης – Τεύκρος Κωνσταντίνου
 Χριστίνα Παπαδοπούλου – Δάφνη Σέκερη
 Δημήτρης Αντωνίου – Νικήτας Αρτεμίου
 Γρηγόρης Γεωργίου – Κλεάνθης Χατζής
 Λουκία Μουσουλιώτη – Τασούλα Κυριακού
 Άθως Αντωνίου – Γιώργος Ζησιμάτος
 Άγγελος Γεωργίου – μικρός Αντρίκος Σέκερης
 Ανδρέας Χριστοδούλου – μικρός Μάριος Κωνσταντίνου
Ιστορικοί χαρακτήρες
 Γρηγόρης Βαλτινός – Αρχιεπίσκοπος Κύπρου Μακάριος Γ΄
 Δέσποινα Μπεμπεδέλη – Χαρίτα Μάντολες

 Επισκόπηση σειράς 
ΚύκλοςΕπεισόδιαΑ' ΠροβολήΠρεμιέρα κύκλουΦινάλε κύκλου1821 Ιανουαρίου 202410 Μαρτίου     2024287 Απριλίου      20242 Ιουνίου          2024383 Νοεμβρίου    202422 Δεκεμβρίου 2024

Το τραγούδι της σειράς
Την μουσική της σειράς έχει συνθέσει ο Χρίστος Στυλιανού, με το τραγούδι «ΔΕΝ ΞΕΧΝΩ (Ο Αγνοούμενος)» σε στίχους Ελένης Ζιώγα και μοναδική ερμηνεία από την Μαρία Φαραντούρη."ΔΕΝ ΞΕΧΝΩ (Ο Αγνοούμενος)", Βίντεο youtube

Τουρκικές αντιδράσεις
Η απόφαση της συνδρομητικής τηλεόρασης Netflix να εντάξει την σειρά στο περιεχόμενό της, από τις 20 Σεπτεμβρίου 2024, προκάλεσε έντονες διαμαρτυρίες από την τουρκική κυβέρνηση, αξιωματούχους της και τον Τουρκοκύπριο κατοχικό ηγέτη, Ερσίν Τατάρ. Με ανακοίνωσή του, το τουρκικό υπουργείο Εξωτερικών χαρακτήρισε την σειρά «μεγάλη ασέβεια», που «εξυπηρετεί τη μαύρη προπαγάνδα και διαστρεβλώνει ιστορικά γεγονότα», ενώ ο αντιπρόεδρος της κυβέρνησης, Τζεβντέτ Γιλμάζ, σε ανάρτησή του στο μέσο κοινωνικής δικτύωσης Χ, ανέφερε ότι «οι ψηφιακές πλατφόρμες μετάδοσης δεν πρέπει να γίνονται εργαλείο της ελληνοκυπριακής προπαγάνδας». Ο κατοχικός ηγέτης Ερσίν Τατάρ έκανε λόγο για μονόπλευρη οπτική, υποστηρίζοντας ότι το Netflix στοχεύει την Τουρκία και στοχοποιούνται οι κόκκινες γραμμές της, ζητώντας να γίνουν σειρές που να λένε το αντίθετο.

 Παραπομπές 

 Εξωτερικοί σύνδεσμοι 
Επίσημη ιστοσελίδα MEGATV

Κατηγορία:Τηλεοπτικές σειρές Mega
Κατηγορία:Ελληνικές δραματικές τηλεοπτικές σειρές